# South Park

### от Уикипедия, свободната енциклопедия

Героите от South Park

"South Park" или Саут Парк (в превод на български „Южен Парк“) е американски сериен анимационен филм за възрастни, дело на американските комедийни актьори и сценаристи Мат Стоун и Трей Паркър. Филмът се излъчва всяка седмица по комедийния телевизионен канал "Comedy Central" под формата на 20 минутни серии, като старира на 13 август 1997.

Историите в South Park се въртят около четиримата главни герои - осемгодишните хлапета Стен Марш, Ерик Картман, Кайл Брофловски и Кени Маккормик, които живеят в малкото планинско градче Саут Парк в щата Колорадо, където всички жители се познават и често се случват различни странни, абсурдни и свръхестествени неща. Саут Парк силно пародира и осмива американския народ и политика и различните социални общости, както и много пороци, привички, предрасъдъци, расизъм, религия и т.н. Самите хлапета олицетворяват по комичен начин различните социални типажи и характеристики на американското общество - Кайл е интелигентно дете от еврейски произход с осиновен брат канадец, Кени е дете на бедно семейство от най-ниските работнически класи на Америка и обикновено е на ти по "сексуалните теми", Картман е егоистичният, егоцентричен и садистичен расист в групата, дете на самотна майка със слава на лека жена, а Стен въплъщава в себе си средностатистическото нормално и трезвомислещо американско дете. Един от жителите на градчето дори е самият Исус Христос. Не рядко отделни серии се посвещават на актуални събития и дискутирани въпроси и проблеми не само в Америка, а и в световен мащаб. Често в сериите се появяват известни личности, които най-често биват осмивани или критикувани. Абсурдизмът също е основна част от концепцията на сериала наред с черния хумор (във всеки отделен епизод Кени умира по всевъзможни брутални и зрелищни начини, като в следващата серия отново е жив и здрав).

Авторите на филма не рядко си позволяват и шеги със съседна Канада, като в сериите периодично взимат участие двамата канадски комедианти Терънс и Филип (които са и любимите актьори на четирите хлапета), както и други канадци, които са нарисувани доста по-примитивно от американците, с кръгли глави, разделени на две, образувайки се уста и с квадратни тела, като всички си приличат.

Езикът в "South Park" е нецензурен, като с него си служат дори децата (най-вече четиримата главни герои). Много серии завършват с поука, взета от дадена проблемна ситуация, изказана чрез едно от децата-главни герои.

## [редактиране] Герои

### [редактиране] Главни герои

Стен Марш

Ерик Картман

Кайл Брофловски

Кени Маккормик

Бътърс

Туийк

Шеф

### [редактиране] Второстепенни герои

Тими - Тими е умствено изостанало момче от класа на главните герои, което се придвижва с помощта на инвалидна количка и може да казва само името си и някои нечленоразделни звуци и викове. В една от сериите Тими казва и името на любимата му пуйка - Габълс.

Джими - Джими е комедиантът сред децата, правейки си шеги, имитирайки различни жители на Саут Парк, което го прави интересен и харесван. Джими страда от детски паралич, поради което ходи с патерици, а има и увреждания в говора, което е причината да заеква.

Мистър Гарисън - учителят на Стен, Ерик, Кайл и Кени. Гарисън всъщност е гей, но неуспешно се опитва да прикрие своята сексуална ориентация пред останалите, като в първите няколко сезона дори самият той не е наясно с нея. В по-късните сезони периодично участва и Мистър Роб, мазохистичен хомосексуалист, който е представят от Гарисън като негов помощник в учебния процес в училището, а по-късно става негов интимен партньор. В девети сезон на сериала Гарисън сменя пола си чрез операция. Мистър Гарисън страда и от нещо като раздвоение на личността, което е изразено чрез ръчната му кукла (и най-добър приятел) Мистър Цилиндър, която води свой собствен живот и е чест "събеседник" на Гарисън. Мистър Цилиндър е със садистичен характер и членува в Ку-Клукс Клан. Чрез него Мистър Гарисън всъщност изразява своята "лоша" страна на характера и мнения относно някои хора в Саут Парк, които иначе не би казал.

- Крейг

Уенди Тестабъргър - приятелката на Стен. В първите сезони Стен винаги повръща от притеснение, когато бива заговорен от Уенди.

Мистър Маки - училищният психолог, чиято глава е непропорционално голяма спрямо тялото. Мистър Маки говори бавно, завършвайки почти всяко изречение с "М'кей".

Кметица Макданиелс - Некомпетентната и глуповата кметица на Саут Парк.

Офицер Барбрейди - некомпетентният полицай на града

Джимбо - ловец, ветеран от войната във Виетнам, приятел с Нед и брат на бащата на Стен, съответно чичо на Стен.

Нед - ветеран от войната във Виетнам, приятел с Джимбо. Нед губи лявата си ръка и гласа си във Виетнам. Говори с помощта на апарат, опрян в гърлото му, поради което гласът му звучи механично и монотонно.

Исус - Исус, Божият син, живее в обикновена къща в Саут Парк и е водещ на собствено телевизионно ток-шоу по местната телевизия, наречено "Исус и приятели" (Jesus and Pals).

Доктор Мефисто - учен, който е създал свое собствено човекоподобно същество на име Кевин .

Сатана - Владетелят на Пъкъла е интимен приятел със Саддам Хюсеин, който е убит от стадо диви прасета и се пренася да живее в ада, където заедно със сатаната планува победоносното си завръщане на Земята.

Мисис Кребтри - шофьорката на училищния автобус, която е приютила гнездо с птичка на главата си.

Джералд Брофловски - бащата на Кайл, адвокат

Шийла Брофловски - майката на Кайл

Айк Брофловски - осиновеният по-малък брат на Кайл, който е канадец

Ранди Марш - бащата на Стен, геолог в Саут Парк

Шарън Марш - майката на Стен

Шели Марш - по-голямата сестра на Стен

Лейн Картман - майката на Ерик Картман. Мис Картман е спала със всеки един от мъжките герои в Саут Парк. В един от епизодите от втория сезон се разбира, че тя всъщност е хермафродит (с мъжки и женски полови органи) и е биологичен баща на Ерик Картман, а не майка, установено в следствие на масово разследване в града с цел намиране бащата на Картман. Мис Картман е любвеобилна и грижовна майка, угаждайки всеки един каприз на Ерик Картман.

Мистър Маккормик - бащата на Кени, алкохолик от най-ниските социални слоеве на американското общество, приятел от детинство с бащата на Стен, Ранди Марш.

Мис Маккормик - майката на Кени

Линда и Крис Сточ - родителите на Бътърс

Мис Чоксондик - заместник-учителката на децата

Биг Гей Ал - водачът на детската скаутска организация, открит хомосексуалист.

Терънс и Филип - канадски комедианти, любимите актьори на хлапетата, главните виновници за "неприличния" им език

Тауъли - говореща хавлия, която има навика да пуши марихуана.

Мистър Хенки - говорещ екскремент

Биби - момиче от класа на главните герои

Пип - момче от Великобритания

Токен - чернокожото богаташко момче в градското училище

Училищната директорка Виктория

### [редактиране] Гостуващи герои

## [редактиране] Виж също

- Списък с всички епизоди на South Park

## [редактиране] Външни препратки

- SOUTH PARK Studios - официален сайт на сериала
- Фен-сайт на South Park с пълни скриптове на епизодите и други интересни материали, свързани със сериала
- Фен сайт на South Park с много информация
- South Park Complete - фен сайт
- Поздравителни картички с мотиви от South Park
- Създай свой собствен герой от Саут Парк
- South Park Stuff.com

Взето от „http://bg.wikipedia.org../../../s/o/u/South_Park_326f.html“.

Категории: Анимационни телевизионни сериали

##### Views

- Статия
- Беседа
- Текуща версия

##### Търсене

##### На други езици

- العربية
- Brezhoneg
- Bosanski
- Català
- Česky
- Dansk
- Deutsch
- Ελληνικά
- English
- Esperanto
- Español
- Suomi
- Français
- Galego
- עברית
- Magyar
- Bahasa Indonesia
- Italiano
- 日本語
- 한국어
- Lietuvių
- Plattdüütsch
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Simple English
- Slovenčina
- Shqip
- Српски / Srpski
- Svenska
- ไทย
- Türkçe
- Українська
- 中文